Mack Sennett

Mack Sennett (synt. Michael Sinnott, 17. tammikuuta 1880 Richmond, Quebec, Kanada – 5. marraskuuta 1960 Hollywood, Kalifornia, Yhdysvallat) oli kanadalais-yhdysvaltalainen elokuvanäyttelijä, -ohjaaja ja -tuottaja. Sennet esiintyi sirkuksessa, vaudevillessa ja teatterissa, ja vuonna 1909 hän aloitti Biograph Studiosilla näyttelijänä. Hän alkoi pian myös käsikirjoittaa ja ohjata ja kolme vuotta myöhemmin hän perusti Los Angelesiin Keystone -elokuvastudion. Studio tuotti vuonna 1914 elokuvan Tillie's Punctured Romance, joka oli ensimmäinen pitkä komediaelokuva. Parhaiten studio tunnetaan kuitenkin lyhytelokuvistaan, joita se tuotti yli 1 000.

Vuonna 1917 Sennett lähti studion palveluksesta ja perusti Mack Sennett Comedies -studion. Sennett menetti omaisuutensa äänielokuvan tulon ja Wall Streetin pörssiromahduksen seurauksena, ja päätyi konkurssiin vuonna 1933. Sennet sai Oscar-kunniapalkinnon vuonna 1938 vaikutuksestaan elokuvakomediaan. Hän on myös saanut tähden Hollywood Walk of Famelle.

Lähteet

Aiheesta muualla 

 
 

Hollywood Walk of Fame
Kanadalaiset elokuvatuottajat
Yhdysvaltalaiset elokuvatuottajat
Kanadalaiset elokuvaohjaajat
Yhdysvaltalaiset elokuvaohjaajat
Kanadalaiset elokuvanäyttelijät
Yhdysvaltalaiset elokuvanäyttelijät
Vaudeville-esiintyjät
Vuonna 1880 syntyneet
Vuonna 1960 kuolleet
Seulonnan keskeiset artikkelit